Margus Allikmaa (juhatuse esimees) on sündinud 28. juunil 1961 Paldiskis. 1980. aastal lõpetas ta Tallinna Kõrgema Tehnikakooli raadiotehnika erialal ja 1985 Tallinna Tehnikaülikooli elektroonika erialal. Allikmaa on läbinud juhtimisalase täiendkoolituse firmades Mercuri International ja EMI ning Nordic Theatre Institute (Taani) ja Institute of International Education (USA).   Aastatel 1981 - 1998 töötas Margus Allikmaa Eesti Draamateatris erinevatel ametikohtadel lavatöölisest direktorini. Järgnevatel aastatel töötas Margus Allikamaa AS-is Trio LSL (peadirektor) ning kultuuriministeeriumis (kantsler, minister). Kuni  2004. aasta juunikuuni oli ta Tallinna abilinnapea ning 2004 - 2007 Eesti Raadio juhatuse esimees.   Oma põhitöö kõrvalt on Margus Allikmaa olnud Eesti Teatrijuhtide Liidu esimees, Eesti Kultuurkapitali ja Eesti Teatriliidu juhatuse liige, Eesti Muusikaakadeemia kuratooriumi liige, SA Vanalinna Teatrimaja, Kunstimuuseumi Sihtasutuse ja Eesti Draamateatri Sihtasutusenõukogu liige; Arhiivinõukogu Liige, Eesti Treenerite Ühenduse juhatuse esimees, samuti Eesti Lennuliikluse Teeninduse AS-i ja Tallinna Vee  AS-i nõukogu liige.   Margus Allikmaa on abielus ja kahe tütre isa. Tema harrastused on tennisemäng, jalgrattasõit, suusatamine ja muud tervisele soodsalt mõjuvad füüsilised tegevused.  margus.allikmaa@err.ee